Rég várt intézkedés: a kormány tervei szerint 2020-tól a távolsági buszokora, a városi tömegközlekedésre és a vonatokra is elég lesz egyféle jegyet vásárolni.

Egységes tömegközlekedési tarifarendszeren dolgozik a kormány – erről a Magyar Időknek beszélt az innovációs tárca államtitkára csütörtökön a Hír TV információi szerint.

A terv szerint a távolsági buszokon, a városi tömegközlekedésen és a vonatokon is egységes jegyeket vezetnének be a mostani rendszer helyett: ha például valaki az ország nyugati feléből keletre utazik, elég lesz csak egyfajta jegyet megvennie, és nem kell az autóbuszokra, a városi közlekedésre és a vasútra is külön-külön jegyet vásárolnia.

Mosóczi László innovációs államtitkár elmondta: elsődleges feladat a közlekedési rendszerek összehangolása, az új jegyrendszert pedig 2020-ra vezetnék be.